CELEX: 62012CA0515
Language: el
Date: 2014-04-03 00:00:00
Title: Υπόθεση C-515/12: Απόφαση του Δικαστηρίου (δεύτερο τμήμα) της 3ης Απριλίου 2014 [αίτηση του Lietuvos vyriausiasis administracinis teismas (Λιθουανία) για την έκδοση προδικαστικής αποφάσεως] – «4finance» UAB κατά Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos (Οδηγία 2005/29/ΕΚ — Αθέμιτες εμπορικές πρακτικές — Πυραμιδωτό σύστημα πωλήσεων — Το ποσό της ενδεχομένως καταβαλλόμενης συμμετοχής ως αποφασιστικός παράγοντας για τη λήψη αντιπαροχής — Ερμηνεία της έννοιας «συμμετοχή» )

26.5.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 159/7
            
         Απόφαση του Δικαστηρίου (δεύτερο τμήμα) της 3ης Απριλίου 2014 [αίτηση του Lietuvos vyriausiasis administracinis teismas (Λιθουανία) για την έκδοση προδικαστικής αποφάσεως] –«4finance» UAB κατά Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   (Υπόθεση C-515/12) (1)
   
   ((Οδηγία 2005/29/ΕΚ - Αθέμιτες εμπορικές πρακτικές - Πυραμιδωτό σύστημα πωλήσεων - Το ποσό της ενδεχομένως καταβαλλόμενης συμμετοχής ως αποφασιστικός παράγοντας για τη λήψη αντιπαροχής - Ερμηνεία της έννοιας «συμμετοχή»))
   2014/C 159/08
   Γλώσσα διαδικασίας: η λιθουανική
   
      Αιτούν δικαστήριο
   
   Lietuvos vyriausiasis administracinis teismas
   
      Διάδικοι στην υπόθεση της κύριας δίκης
   
   4finance“UAB
   
      κατά
   
   Valstybinė vartotojų teisių apsaugos tarnyba, Valstybinę mokesčių inspekciją prie Lietuvos Respublikos finansų ministerijos
   
      Αντικείμενο
   
   Αίτηση προδικαστικής αποφάσεως — Lietuvos vyriausiasis administracinis teismas — Ερμηνεία του σημείου 14 του παραρτήματος I της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου (ΕΕ L 149, σ. 22) — Πυραμιδωτό σύστημα πωλήσεων που παρέχει τη δυνατότητα σε καταναλωτή, αφού καταβάλει συμβολική συμμετοχή, να λάβει αντιπαροχή ουσιαστικά λόγω της εισαγωγής στο σύστημα άλλων καταναλωτών παρά λόγω της πωλήσεως ή καταναλώσεως προϊόντων — Επιρροή του ύψους της συμμετοχής προκειμένου να χαρακτηριστεί ένα σύστημα ως πυραμιδωτό σύστημα πωλήσεων — Σημασία του ποσοστού χρηματοδοτήσεως των αντιπαροχών που προέρχεται από τις συμμετοχές των νέων καταναλωτών — Απαίτηση η αντιπαροχή αυτή να χρηματοδοτείται εν όλω ή εν μέρει από τις συμμετοχές των νέων μελών
   
      Διατακτικό
   
   Το παράρτημα I, σημείο 14, της οδηγίας 2005/29/ΕΚ του Ευρωπαϊκού Κοινοβουλίου και του Συμβουλίου, της 11ης Μαΐου 2005, για τις αθέμιτες εμπορικές πρακτικές των επιχειρήσεων προς τους καταναλωτές στην εσωτερική αγορά και για την τροποποίηση της οδηγίας 84/450/ΕΟΚ του Συμβουλίου, των οδηγιών 97/7/ΕΚ, 98/27/ΕΚ και 2002/65/ΕΚ του Ευρωπαϊκού Κοινοβουλίου και του Συμβουλίου και του κανονισμού (ΕΚ) 2006/2004 του Ευρωπαϊκού Κοινοβουλίου και του Συμβουλίου («οδηγία για τις αθέμιτες εμπορικές πρακτικές»), έχει την έννοια ότι ένα πυραμιδωτό σύστημα πωλήσεων συνιστά αθέμιτη εμπορική πρακτική υπό οποιεσδήποτε περιστάσεις μόνον όταν το σύστημα αυτό απαιτεί χρηματοοικονομική συμμετοχή του καταναλωτή, ανεξαρτήτως ύψους, ώστε να έχει ο καταναλωτής τη δυνατότητα να λάβει αντιπαροχή προερχόμενη ουσιαστικά γιατί εισάγει άλλους καταναλωτές στο σύστημα παρά λόγω της πωλήσεως ή της καταναλώσεως προϊόντων.
   
      (1)  ΕΕ C 26 της 26.1.2013.